کشمیر کی عوام نے آیت اللہ شیخ زکزاکی کی جلد رہائی کا مطالبہ کیا

کشمیر کی عوام نے آیت اللہ شیخ زکزاکی ہر ہو رہے مظالم کے خلاف مظاہرہ کیا اور حکومت نائیجیریہ سے ان کو جلد سے جلد رہا کرنے کی اپیل کی ہے ۔

خبر کا کوڈ: ۴۴۰۹۲۳

تاریخ: ۲۸ مهر ۲۰۱۹ - ۲۲:۲۳

رسا نیوز ایجنسی کی رپورٹ کے مطابق شری نگر کشمیر کی عوام نے آیت اللہ شیخ زکزاکی پر نائیجیریہ کی حکومت کی طرف سے ہو رہے مظالم کے خلاف مظاہرہ کیا۔

موصولہ رپورٹ کے مطابق مظاہرین نے کثیر تعداد میں شرکت کی اور نائیجیریہ حکومت کی طرف سے آیت اللہ شیخ زکزاکی کو بغیر کسی جرم و الزام کے قید میں رکھنے کے خلاف احتجاج کیا ۔

مظاہرین نے اس ریلی میں آیت اللہ کی رہائی کی اپیل کی ہے اور اس سلسلہ میں عالمی ادارہ کی خاموشی کی مذمت کی ہے ۔

مظاہرین نے نائیجیریہ حکومت کو سامراجی حکومت کا آلہ کار قرار دیا ہے اور حکومت سے ان پر اور ان کی اہلیہ پر مسلسل بربریت کرنے کو غیر قانونی جانا ہے اور اس ظلم میں بعض اسلام دشمن عناصر ممالک کی شمولیت پر اعتراض کیا ہے ۔

واضح رہے کہ آیت اللہ شیخ زکزاکی پر نائیجیریہ حکومت نے حملہ کر دیا تھا جس میں ان کے پانچ بیٹے اور سیکڑوں لوگوں کی شہادت واقع ہوئی تھی اور اسی طرح بغیر کسی جرم کے ان کو گرفتار کر لیا تھا اور کورٹ کی طرف سے رہائی کا حکم آنے کے با وجود ان کو قید میں رکھ رکھا ہے جہاں ان کے جسم میں زہر پھیل گیا ہے لیکن حکومت ان کے معالجہ کی اجازت نہیں دے رہی ہے۔